Grundschool Doornbusch

De Grundschool Doornbusch is en Grundschool in dat Dörp Doornbusch in’n Landkreis Stood. Dreger is de Gemeen Drochters. De School liggt an de Doornbuscher Straat 33 (Landsstraat 111). De School hett 108 Schölers in söven Klassen, acht Schoolmeesters un twee pädagoosche Mitarbeiders (Stand Schooljohr 2015/2016).

Dor gaht de Schölers ut de Öörd Doornbusch, Hüll, Kruutsand, Theisbrüggermoor, Buschhörn, Nindörp un en Deel von Aschhoorn hen.Schoolbezirke in de Gemeen Drochters

Nadem se mit de Grundschool trech sünd, gaht de Schölers denn op Gesamtschool na de Elvmaschen-School in Drochters oder op Gymnasium na de Vincent-Lübeck-School in Stood.

2001 is de School verlässliche Grundschool worrn.

In dat Johr 2000 is de School för 1,6 Milljonen Mark ümboot worrn un hett twee ne’e Klassenrüüm un twee Fackrüüm kregen. De Ingang is so ümboot worrn, dat he ok as Pausenhall un as Aula bruukt warrn kann.Drochtersen baut aus - Neue Klassenräume in Dornbusch: Fünf Millionen für die Schulen, Hamburger Abendlbatt an’n  19. Februar 2000

 Schoolbaas 

 2006: Anja-Kristin Sabatier (kommissarsch)
 –2014: Ines Grotheer
 opstunns: Anne Kathrin Neubert

 Footnoten 

 Weblenken 

 Websteed von de School (hoochdüütsch)

Kategorie:Grundschool
Kategorie:Landkreis Stood